Filmen ble laget for å skremme norsk ungdom bort fra illegale rusmidler. Bak filmen stod den rutinerte regissøren Øyvind Vennerød, som var kjent som den store lystspillregissøren og den mest hardtarbeidende norske regissøren i 1960-årene. Han hadde før blitt kjent for sine brede folkekomedier som (1959), (1960) og de to -filmene (1961, 1962). Ideen for filmen ble realisert i samarbeid med overlegen Victor Borg fra Blå Kors-klinikken i Oslo, som for øvrig skrev flere filmmanus, og selv mente at film var det beste mediet en kunne bruke for å informere folk om illegale rusmidler. Begge mente også at filmen måtte være sterk og provoserende for å ha noen virkning på sitt publikum.